CELEX: 62017CN0096
Language: da
Date: 2017-02-22 00:00:00
Title: Sag C-96/17: Anmodning om præjudiciel afgørelse indgivet af Juzgado de lo Social de Terrassa (Spanien) den 22. februar 2017 — Gardenia Vernaza Ayovi mod Consorci Sanitari de Terrassa

15.5.2017   
            
            
               DA
            
            
               Den Europæiske Unions Tidende
            
            
               C 151/20
            
         Anmodning om præjudiciel afgørelse indgivet af Juzgado de lo Social de Terrassa (Spanien) den 22. februar 2017 — Gardenia Vernaza Ayovi mod Consorci Sanitari de Terrassa
   (Sag C-96/17)
   (2017/C 151/26)
   Processprog: spansk
   
      Den forelæggende ret
   
   Juzgado de lo Social de Terrassa
   
      Parter i hovedsagen
   
   
      Sagsøger: Gardenia Vernaza Ayovi
   
      Sagsøgt: Consorci Sanitari de Terrassa
   
      Præjudicielle spørgsmål
   
   
               1)
            
            
               Er en retlig afgørelse, der træffes i henhold til en retsorden i forbindelse med en disciplinær afskedigelse, der anses for at være ulovlig, og navnlig den afgørelse, der fremgår af artikel 96, stk. 2, i kongeligt lovdekret nr. 5/2015 af 30. oktober 2015 om godkendelse af lov om vedtægten for offentligt ansatte (omarbejdning), omfattet af begrebet »ansættelsesvilkår« i § 4, stk. 1, i den rammeaftale, der er optaget som bilag til Rådets direktiv 1999/70/EF (1) af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP?
            
         
               2)
            
            
               Vil en situation som den, der er fastsat i artikel 96, stk. 2, i kongeligt lovdekret nr. 5/2015 af 30. oktober 2015 om godkendelse af lov om vedtægten for offentligt ansatte (omarbejdning), hvorefter en disciplinær afskedigelse af en fastansat i den offentlige forvaltning, der erklæres uberettiget — ulovlig — altid medfører genansættelse af arbejdstageren, mens en ansat på ubegrænset tid — eller som midlertidigt ansat — med de samme funktioner som en fastansat, kan nægtes genansættelse mod en erstatning, blive anset for forskelsbehandling i henhold til § 4, stk. 1, i [den rammeaftale, der er optaget som bilag til] Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP?
            
         
               3)
            
            
               Er ulige behandling under omstændigheder som beskrevet i foranstående spørgsmål berettiget, når den vurderes i lyset af artikel 20 i Den Europæiske Unions charter om grundlæggende rettigheder og ikke det nævnte direktiv?
            
         
      (1)  EFT L 175, 43